Biratnagar

Biratnagar (nepaleraz बिराटनगर) Nepalgo hirugarren hiria da eta Ekialdeko eskualdeko hiri handiena bere 189.000 biztanlerekin (2009). Nepalgo hiri industriala dela esan ohi da baina arroz soro zabalak ere baditu.

Etimologia 

Izenak nepaleraz bi hitz elkartzen ditu, "Birat" (handia) eta "Nagar" (hiria), beraz itzulpena "hiri handia" litzateke.

Klima 

Terai lautadaren ekialdean kokaturik dago, Ganges ibaiaren arroan. Klimari dagokionez uda oso bero eta hezeak ditu, 40 °Ctik gora igo ohi da tenperatura, baina neguak hotzak dira eta hezetasunaren ondorioz behe-lainoa ohikoa izaten da.

Fauna eta flora 
Koshi Tappu Basabizitzaren Erreserba hiritik gertu dago. Hegaztizaleen paradisua da, 485 hegazti zerrendatu baitituzte, eta hegaztiez gain Nepalen "Arna" bufalo basatiak ere badaude. Hiritik 4 ordutara Nepalgo rhododendron basorik handiena aurki dezakegu Tinjure herrian.

Erlijioa 
Erlijio nagusia hinduismoa da, baina badaude musulmanak, budistak eta kristauak ere.

Erreferentziak

Kanpo estekak 

Nepalgo hiriak